Document ID: 31997R0123

Nariadenie Rady (ES) č. 123/97
z 23. januára 1997,
ktorým sa dopĺňa príloha k nariadeniu Komisie (ES) č. 1107/96 o zápise zemepisných označení a označení pôvodu podľa postupu, stanoveného v článku 17 nariadenia (EHS) č. 2081/92
(Text s významom pre Európsky hospodársky priestor)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1] a najmä na jeho článok 17 (2),
keďže boli požadované ďalšie informácie, týkajúce sa určitých označení, ktoré oznámili členské štáty podľa článku 17 nariadenia Rady (EHS) č. 2081/92, aby sa zabezpečilo dodržanie článkov 2 a 4 tohto nariadenia; keďže tieto dodatočné informácie ukazujú, že tieto označenia sú v súlade s týmito článkami; keďže ich preto treba zaregistrovať a pridať k prílohe nariadenia Komisie (ES) č. 1107/96 [2], naposledy zmenenému a doplnenému nariadením (ES) č. 1263/96 [3];
keďže po pristúpení troch nových členských štátov začne šesťmesačná lehota, ustanovená v článku 17 nariadenia Rady (EHS) č. 2081/92 plynúť v deň ich pristúpenia; keďže niektoré označenia, nahlásené týmito členskými štátmi, sú v súlade s článkami 2 a 4 tohto nariadenia a mali by preto byť zaregistrované;
keďže opatrenia, zavedené týmto nariadením, sú v súlade so stanoviskom Riadiaceho výboru pre zemepisné označenia a označenia pôvodu,
PRIJALA TOTO NARIADENIE:
Článok 1
Označenia, uvedené v prílohe tohto nariadenia, sa týmto pridávajú k prílohe nariadenia (ES) č. 1107/96.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 23. januára 1997

Labels: 3
17
6